**Brandon Lee** (1965–1993) var en amerikansk skuespiller.

Barndom
-------

Lee ble født i 1965 i Oakland som sønn av den legendariske kampsportutøveren Bruce Lee og kona Linda Lee. Da han var tre måneder gammel flyttet familien til Los Angeles i California. Da faren etter hvert fikk problemer med å få filmroller, flyttet de til Hongkong i 1971. Etter farens død i 1973 tok moren Brandon og søsteren hans, Shannon, med tilbake til USA, først til Seattle og så til Los Angeles.

Privatliv
---------

Lee traff Eliza Hutton i 1990. De flyttet sammen tidlig i 1991 og forlovet seg oktober 1992. De hadde planlagt å gifte seg i Mexico 17. april 1993, men han døde 17 dager før.

Yrkesliv
--------

Lee spilte i flere filmer og TV-serier, men det var først i filmen *The Crow* (1994) at han fikk sitt internasjonale gjennombrudd i rollen som Eric Draven. Tragisk nok døde han under innspillingen grunnet et uhell med et skytevåpen. Filmen ble likevel ferdiggjort, og ble en kultfilm. Han ble nominert som beste mannlige skuespiller for rollen som Eric Draven i *The Crow* på MTV Movie Awards. Ironisk nok handlet filmen om en mann (Eric Draven) som ble drept dagen før han skulle gifte seg.

Ulykken
-------

Brandon og Bruce Lee sin grav
En revolver som skulle brukes under innspillingen ble ladet med ekte patroner uten krutt. Siden tennhetten inneholder krutt så dannes det et smell, men trykket i patronhylsen er for lite til at prosjektilet forlater løpet, men blir sittende fast i løpet på grunn av friksjonen. Samme revolver ble så brukt i en annen scene, og ladet med løspatroner uten prosjektil, dette uvitende om at det satt et prosjektil i løpet. En løspatron er ladet med krutt og lager et mye større trykk enn en patron uten krutt. Trykket som oppsto var da nok til å få prosjektilet som allerede satt i løpet til å forlate løpet, og så traff Lee i mageregionen. Hastigheten på prosjektilet var lavere enn normalt i et skytevåpen, men det var nok til å skade Lee såpass at livet ikke sto til å redde. Han ble erklært død klokken 13:30 31. mars 1993. Han ble begravet på Lake View Cemetery i Seattle, ved siden av sin far.

Filmografi
----------

* *Kung Fu: The Movie* (1986) – Chung Wang
* *Legacy of Rage* (*Long zai jiang hu*) (1986) – Brandon Ma
* *Kung Fu: The Next Generation* (1987) – Johnny Caine
* *Ohara* (TV Episode 1988) – Kenji
* *Laser Mission* (også kjent som *Soldier of Fortune*) (1990) – Michael Gold
* *Showdown in Little Tokyo* (1991) – Johnny Murata
* *Rapid Fire* (1992) – Jake Lo
* *The Crow* (1994) – Eric Draven

Referanser
----------

1. 1 2   Gemeinsame Normdatei, GND-ID 104419975X, besøkt 21. juli 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Roglo, Roglo person ID p=brandon;n=lee[Hentet fra Wikidata]
4. 1 2   Find a Grave, Find a Grave-ID 611, besøkt 9. oktober 2017[Hentet fra Wikidata]
5. ↑   Find a Grave, Find a Grave-ID 611, besøkt 23. april 2023[Hentet fra Wikidata]

Kilder
------

* Pilato, Herbie J.*The Kung Fu Book of Caine: The Complete Guide to TV's First Mystical Eastern Western* 1993. ISBN 0-8048-1826-6
* Dyson, Cindy. *They Died Too Young: Brandon Lee*. Philadelphia: Chelsea House, 2001. ISBN 0-7910-5858-1
* Baiss, Bridget. *The Crow: The Story Behind The Film*. London: Making of The Crow Inc, 2000. ISBN 1-8700-4854-7

Eksterne lenker
---------------

* (en) Brandon Lee på Internet Movie Database Rediger på Wikidata

* (sv) Brandon Lee i Svensk Filmdatabas Rediger på Wikidata

* (da) Brandon Lee på Filmdatabasen Rediger på Wikidata

* (da) Brandon Lee på Scope Rediger på Wikidata

* (fr) Brandon Lee på Allociné Rediger på Wikidata

* (en) Brandon Lee på AllMovie Rediger på Wikidata

* (en) Brandon Lee hos Turner Classic Movies Rediger på Wikidata

* (en) Brandon Lee hos Rotten Tomatoes Rediger på Wikidata

* (en) Brandon Lee hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE
 |